gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7857, del 24-08-2016 (2016/6163)

Informació pública de les tarifes d'aigua potable aplicables en el municipi de Barx.
------------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6163


Organisme emissor
:   Hidraqua, Gestión Integral de Aguas de Levante, SAU

Tipus de document
:   Anunci

Informació pública de les tarifes d'aigua potable aplicables en el municipi de Barx. [2016/6163]  
S'informa per a general coneixement que el Ple de l'Ajuntament de Barx, amb data 11 de març de 2016, va aprovar l'acord per a autoritzar la següent tarifa de subministrament domiciliari d'aigua a Barx.  
  
Quota de servici   
Diàmetre comptador ?/mes  
13 mm 6,2440  
15 mm 6,2440  
20 mm 15,9810  
25 mm 21,9000  
30 mm 31,8158  
40 mm 64,1470  
50 mm 64,1470  
  
Tarifa finalista ?/m³  
Tots els m³ 0,1509  
  
Quota de consum ?/m³  
De 0 a 45 m³/trimestre 0,9460  
Més de 45 m³/trimestre 1,3449  
  
Quota de consum grans consumidors ?/m³  
De 0 a 2250 m³/trimestre 0,9753  
Més de 2250 m³/trimestre 1,3877  
  
Sobre les presents tarifes s'aplicarà l'IVA d'acord amb el que estableix la Llei 37/1992, de 28 de desembre. Cosa que es publica per a general coneixement.  
  
València, 27 de juliol de 2016.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 7805, del 14-06-2016 (2016/3709)

Adjudicació i formalització del contracte CVA 16/2015. Servei de manteniment i reparació del circuit tancat de televisió i dels equips d'inspecció de paquets.
--------------------------------------------------------------------------------------------------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3709


Data del document
:   20-05-2016

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació i formalització del contracte CVA 16/2015. Servei de manteniment i reparació del circuit tancat de televisió i dels equips d'inspecció de paquets.  
 [2016/3709]  
1. Entitat adjudicadora  
a) Organisme: Corts Valencianes.  
b) Dependència que tramita l'expedient: Àrea d'Assistència Tècnica i Manteniment.  
c) Número de l'expedient: CVA 16/2015.  
d) Adreça d'internet del perfil del contractant:   
http//www.cortsvalencianes.es.  
  
2. Objecte del contracte  
a) Tipus de contracte: serveis.  
b) Descripció: manteniment i reparació del circuit tancat de televisió i dels equips d'inspecció de paquets.  
c) Lots: lot únic.  
d) Mitjà de publicació de l'anunci de licitació: Diari Oficial de la Comunitat Valenciana, Butlletí Oficial de les Corts.  
e) Data de publicació de l'anunci de licitació: DOCV de 12.02.2016; BOC de 17.02.2016.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost de la base de licitació  
35.000 euros, IVA inclòs.  
  
5. Formalització del contracte  
a) Data, contractista i imports:  
- Adjudicatari: Innovación Global de Seguridad, SA.  
- Data d'adjudicació: 26 d'abril de 2016.  
- Data de formalització: 9 de maig de 2016.  
- Import net: 19.948,00 euros.  
- Import IVA: 4.189,08 euros.  
- Import total: 24.137,08 euros.  
b) Avantatges de l'oferta adjudicatària: oferta econòmicament més avantatjosa.  
  
València, 20 de maig de 2016.- El president: Enric Morera i Català.
Diari Oficial de la Generalitat Valenciana


Sumari del DOGV 7830, del 18-07-2016 (2016/5117)

Notificació de la sentència dictada en el judici verbal número 285/2015.
------------------------------------------------------------------------

### Dades del document

Número de DOGV
:   7830

Data del DOGV
:   18-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5117


Organisme emissor
:   Jutjat de Primera Instància Número 5 de Paterna

Tipus de document
:   Edicte

Notificació de la sentència dictada en el judici verbal número 285/2015. [2016/5117]  
Judici verbal número 000285/2015  
De: Cooperativa Valenciana d'Ensenyament Gençana.  
Procuradora: María Antonia Ferrer García-España.  
Contra: Javier Muñoz García i Ana Sanchis Martín.  
Procuradora: Begoña Molla Sanchis.  
María Amparo Pérez Conesa, lletrada de l'Administració de Justícia del Jutjat de Primera Instància i Instrucció número 5 de Paterna, faig saber que en aquest jutjat se segueixen actuacions del judici verbal número 000285/2015, instades per Cooperativa Valenciana d'Ensenyament Gençana contra Javier Muñoz García i Ana Sanchis Martín. En aquestes actuacions, en el dia d'avui, s'ha dictat la resolució per la qual s'ha ordenat, amb data 1 de març de 2016, [?] a l'esmentat demandat en parador ignorat.  
Es fa constar que, contra aquesta sentència, s'hi podrà interposar un recurs d'apel·lació davant d'aquest mateix jutjat dins del termini de 20 dies.  
I perquè valga de notificació de sentència de forma legal al demandat rebel, Javier Muñoz García i Ana Sanchis Martín, espedisc aquest edicte.  
  
Paterna, 18 d'abril de 2016.- La lletrada de l'Administració de Justícia: María Amparo Pérez Conesa.
Diari Oficial de la Generalitat Valenciana


Sumari del DOGV 7750, del 31-03-2016 (2016/1692)

Notificació de la sentència dictada en el judici verbal número 1276/2015.
-------------------------------------------------------------------------

### Dades del document

Número de DOGV
:   7750

Data del DOGV
:   31-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1692


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici verbal número 1276/2015. [2016/1692]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat 001276/2015, seguides a instàncies de Yuli Patricia Álvarez Bolaños contra Dorian Orland Garzón Ocampo, en situació de rebel·lia, en què, en data 8 de març de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda interposada per la procuradora dels tribunals Amparo Balbastre Llorens, en nom i representació de Yuli Patricia Álvarez Bolaños, contra Dorian-Orlando Garzón Ocampo, i, en conseqüència, dispose les següents mesures definitives:  
1. S'atribueix la guarda i custòdia del fill menor, K. O., nascut el 29 de juliol de 2006, a sa mare, Yuli Patricia Álvarez Bolaños, a qui s'atribueix l'exercici exclusiu de la pàtria potestat sobre ell.  
2. No és procedent establir cap règim de visites a favor del progenitor no custodi, el senyor Garzón Ocampo.  
3. El progenitor, el senyor Garzón Ocampo, abonarà en concepte d'aliments per al seu fill, K. O., la quantitat de 150 euros/mes, dins dels cinc primers dies de cada mensualitat, en el compte que a aquest efecte designe la progenitora. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries del menor a mitges, i les convenients amb l'acord previ entre les parts o, a falta d'això, autorització judicial.  
No cal fer un exprés pronunciament a costes.  
Comuniqueu aquesta resolució a les parts i feu-los saber que no és ferma i que s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
I perquè valga de notificació de forma deguda al demandat, Dorian Orland Garzón Ocampo, en situació de rebel·lia i parador ignorat, expedisc i firme aquest edicte.  
  
València, 8 de març de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7932, del 07-12-2016 (2016/9352)

Informació pública de l'acord de dissolució i liquidació de la cooperativa.
---------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9352


Organisme emissor
:   Sociedad Cooperativa Valenciana Proyecto Educativo El Camino

Tipus de document
:   Anunci

Informació pública de l'acord de dissolució i liquidació de la cooperativa. [2016/9352]  
En compliment del que s'estableix legalment, als efectes legals pertinents, es fa públic que en l'Assemblea General de la cooperativa, que ha tingut lloc amb caràcter d'universal el dia 22 de novembre de 2016, es va acordar per decisió unànime la dissolució i liquidació simultània de la cooperativa, així com el nomenament de dues liquidadores.  
  
València, 22 de novembre de 2016.- Les liquidadores: Emilia Pérez Blay i Hilda-Rosa Tuberquia Murillo.
Diari Oficial de la Generalitat Valenciana


Sumari del DOGV 7921, del 21-11-2016 (2016/9240)

Informació pública del Projecte de decret del Consell pel qual s'estableix el model lingüístic educatiu valencià i es regula la seua aplicació als ensenyaments no universitaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9240


Data del document
:   17-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * cooperació administrativa

Informació pública del Projecte de decret del Consell pel qual s'estableix el model lingüístic educatiu valencià i es regula la seua aplicació als ensenyaments no universitaris de la Comunitat Valenciana. [2016/9240]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 28.c de la Llei 5/1983, de 30 de desembre, del Consell, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d- Educació, Investigació, Cultura i Esport (DOCV 7620, 22.09.2015), s'anuncia que:  
  
S'obri el tràmit d'audiència pública amb l'objecte de presentar les al·legacions que es consideren oportunes al Projecte de decret del Consell pel qual s'estableix el model lingüístic educatiu valencià i es regula la seua aplicació als ensenyaments no universitaris de la Comunitat Valenciana.  
El termini per a la presentació d'al·legacions serà de set dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb allò que estableix l'article 43.1.c de la Llei 5/1983, de 30 de desembre, del Consell, sobre el procediment d'elaboració dels reglaments.  
  
Aquest projecte podrà ser consultat en l'enllaç www.ceice.gva.es/va/web/ensenanzas-en-lenguas, així com en el Servei d'Educació Plurilingüe de la Direcció General de Política Educativa de la Conselleria d'Educació, Investigació, Cultura i Esport, a l'avinguda de Campanar, número 32, escala 5, 2n pis, porta D, de València 46752, en horari de 09.00 a 14.00 hores, de dilluns a divendres.  
Les al·legacions efectuades per les persones que es consideren interessades han de dirigir-se, per escrit, a l'esmentat servei i adreça.  
  
València, 17 de novembre de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7816, del 28-06-2016 (2016/4361)

Informació pública de la modificació puntual número 3 de les ordenances urbanístiques de sòl urbà.
--------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4361


Data del document
:   08-06-2016

Organisme emissor
:   Ajuntament de Simat de la Valldigna

Tipus de document
:   Anunci

Descriptors 

:   * Simat de la Valldigna
    * pla d'urbanisme
    * administració local

Informació pública de la modificació puntual número 3 de les ordenances urbanístiques de sòl urbà. [2016/4361]  
L'alcalde president de la corporació local de Simat de la Valldigna, Víctor Mansanet Boïgues, en exercici de les facultats que té conferides, ha dictat, el dia 16 de maig de 2016, el Decret número 207/2016 pel qual resol aprovar l'informe ambiental territorial i estratègic favorable en el procediment simplificat d'avaluació ambiental i territorial estratègic de la modificació puntual número 3 de les ordenances urbanístiques de sòl urbà de Simat de la Valldigna i continuar amb la tramitació conforme al procediment simplificat regulat en el capítol III de la Llei d'ordenació del territori, urbanisme i paisatge (LOTUP), i en conseqüència, sotmetre a informació pública mitjançant inserció del corresponent anunci en el Diari Oficial de la Comunitat Valenciana i en un periòdic d'àmplia difusió en la localitat, i per un període de 45 dies, comptats des de l'endemà de la publicació del present edicte en el Diari Oficial de la Comunitat Valenciana, la modificació puntual número 3 de les ordenances urbanístiques de sòl urbà; durant aquest termini podrà ser examinada per totes les persones que es consideren afectades o interessades i formular, si escau, les al·legacions o observacions que estimen pertinents.  
  
L'objecte d'aquesta modificació és el restabliment de les condicions d'autorització d'activitats existents en les vigents normes subsidiàries de planejament vigents al municipi de Simat de la Valldigna, abans de la modificació que es va produir a les normes urbanístiques del sòl urbà, publicades en el Butlletí Oficial de la Província de València (BOP) número 47 de 2007, i les modificacions publicades en el BOP número 191 de 2007 i número 31 de 2008, amb l'objectiu d'adaptar-les a la normativa vigent en l'actualitat en matèria d'activitats.  
  
L'expedient sotmés a informació pública es troba exposat físicament en les dependències municipals de l'Ajuntament de Simat de la Valldigna, situat a la plaça de la Constitució, número 1 de Simat de la Valldigna i també en la pàgina web www.simat.org.  
  
Simat de la Valldigna, 8 de juny de 2016.- L'alcalde: Víctor Mansanet Boïgues.
Diari Oficial de la Generalitat Valenciana


Sumari del DOGV 7904, del 26-10-2016 (2016/7875)

RESOLUCIÓ de 30 de setembre de 2016, de la Universitat Miguel Hernández d'Elx, per la qual nomena catedràtic d'universitat Enrique Perdiguero Gil.
--------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7875


Data del document
:   30-09-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 30 de setembre de 2016, de la Universitat Miguel Hernández d'Elx, per la qual nomena catedràtic d'universitat Enrique Perdiguero Gil.  
 [2016/7875]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 31 de maig de 2016 (BOE 09.06.2016), i presentada per l'interessat la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:   
  
Nomenar Enrique Perdiguero Gil, amb document nacional d'identitat número 95687489E, catedràtic d'universitat de la Universitat Miguel Hernández d'Elx, de l'àrea de coneixement d'Història de la Ciència.  
  
  
Contra aquesta resolució, que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a este Rectorat, recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'aquesta resolució.  
  
  
Tanmateix, i a elecció de l'interessat, es podrà interposar contra aquesta resolució recurs de reposició, davant aquesta Administració, i en aquest cas no pertocarà interposar el recurs contenciós administratiu anteriorment citat, mentre no recaiga resolució expressa o presumpta del recurs de reposició.  
  
Elx, 30 de setembre de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7922, del 22-11-2016 (2016/8659)

Informació pública de l'expedient FOCUPAV 3/2016 sol·licitat per la Comunitat de Regants de l'Horta i Partides de Villena, amb destinació a col·locar una conducció d'aigua amb afectació al camí ramader Vereda de Ramos, al terme municipal de Villena.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8659


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient FOCUPAV 3/2016 sol·licitat per la Comunitat de Regants de l'Horta i Partides de Villena, amb destinació a col·locar una conducció d'aigua amb afectació al camí ramader Vereda de Ramos, al terme municipal de Villena. [2016/8659]  
Per a general coneixement i durant el termini d'un mes, segons disposa l'article 33 de la Llei de Camins Ramaders 3/2014, d'1 de juliol, s'exposa al públic l'expedient FOCUPAVP 3/2016 sol·licitat per la Comunitat de Regants de l'Horta i Partides de Villena, amb destinació a col·locar una conducció d'aigua amb afectació al camí ramader Vereda de Ramos, al terme municipal de Villena.  
Podran presentar al·legacions tots aquells que es consideren interessats, al carrer/ Professor Manuel Sala, 2, Conselleria d'Agricultura i Medi Ambient, o per mitjà de qualsevol altra forma que en dret siga procedent.  
  
Alacant, 28 de setembre de 2016.- La directora territorial: Carmen Catalá Galvañ.
Diari Oficial de la Generalitat Valenciana


Sumari del DOGV 7709, del 01-02-2016 (2016/550)

Formalització del contracte número 15/2015. Servei d'organització d'esdeveniments promocionals o missions inverses d'IVACE a la Comunitat Valenciana.
-----------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/550


Data del document
:   12-01-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 15/2015. Servei d'organització d'esdeveniments promocionals o missions inverses d'IVACE a la Comunitat Valenciana. [2016/550]  
En compliment del que disposa l'article 154.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es fa pública la formalització del contracte del servei d'organització d'esdeveniments promocionals o missions inverses d'IVACE Internacional a la Comunitat Valenciana.  
  
  
1. Entitat adjudicadora  
a) Organisme: Institut Valencià de Competitivitat Empresarial (IVACE).  
b) Dependència que tramita l'expedient: Àrea de Suport.  
c) Número d'expedient: 15/2015.  
d) Adreça d'internet del perfil de contractant: http://www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció: contractació del servei d'organització d'esdeveniments promocionals o missions inverses d'IVACE a la Comunitat Valenciana.  
c) CPV: 79950000-8. Servei d'organització d'exposicions, fires i congressos.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: 4 de novembre de 2015.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
a) 180.000 euros (cent huitanta mil euros), IVA exclòs.  
  
5. Pressupost base de licitació  
Import net 180.000 euros, IVA 21 % 37.800 euros. Import total 217.800 euros.  
  
6. Formalització del contracte  
a) Data d'adjudicació: 23 de desembre de 2015.  
b) Data de formalització del contracte: 7 de gener de 2016.  
c) Contractista: Viatges Gulliver, SL.  
d) Import d'adjudicació: Import net 180.000 euros, IVA 21 % 37.800 euros. Import total 217.800 euros.  
e) Avantatges de l'oferta adjudicatària: per ser l'oferta seleccionada la més avantatjosa econòmicament per a l'Administració.  
  
València, 12 de gener de 2016.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 7704, del 25-01-2016 (2016/302)

Informació pública de la modificació puntual de les ordenances 29 i 35 de les vigents normes subsidiàries.
----------------------------------------------------------------------------------------------------------

### Dades del document

Número de DOGV
:   7704

Data del DOGV
:   25-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/302


Data del document
:   18-01-2016

Organisme emissor
:   Ajuntament del Verger

Tipus de document
:   Anunci

Descriptors 

:   * Verger, el
    * administració local
    * pla d'urbanisme

Informació pública de la modificació puntual de les ordenances 29 i 35 de les vigents normes subsidiàries. [2016/302]  
Mitjançant el present edicte es fa saber que esta Alcaldia ha disposat que l'expedient que s'instrueix per a la modificació puntual de les ordenances 29 i 35 de les vigents normes subsidiàries del Verger (Alacant) siga sotmés a informació pública, per termini de 20 dies, comptats a partir de la data de publicació del present edicte en el Diari Oficial de la Comunitat Valenciana, durant el qual totes les persones interessades podran fer ús del seu dret a presentar a aquest els suggeriments o les objeccions que consideren oportunes o convenients, segons el que disposa l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
L'esmentat expedient pot ser consultat a l'Àrea d'Urbanisme d'aquest ajuntament, en horari d'atenció al públic.  
  
El Verger, 18 de gener de 2016.- L'alcalde: Joaquín Coll Moll.